**OBRAZLOŽENJE POLUGODIŠNJEG IZVJEŠTAJA O IZVRŠENJU**

**PRORAČUNA OPĆINE KLINČA SELA**

**ZA 01.01.-30.06.2020. GODINE**

**Obrazloženje ostvarenja prihoda i primitaka po ekonomskoj klasifikaciji**

Prihodi poslovanja u izvještajnom razdoblju od 01.01.-30.06.2020. godine ostvareni su u iznosu od 5.685.570,34 kn što je 21,75 % od planiranih prihoda za 2020. godinu, a za 10,25% manje u odnosu na ostvarenje tih prihode za isto razdoblje 2019. godine.

Prihodi od poreza i prireza na dohodak (račun 611) ostvareni su u izvještajnom razdoblju sa 42,26% u odnosu na planirane za 2020. godinu, a za 15,82 % manje u odnosu na isto razdoblje 2019. godine, a iznose 4.751.937,02 kn. Smanjenje je kod prihoda od poreza i prireza na dohodak od nesamostalnog rada, samostalnih djelatnosti i prihoda od poreza i prireza na dohodak kapitala.

Prihodi od poreza na imovinu (račun 613) iznose 228.466,02 kn što je za 40,67% od planiranih prihoda za 2020. godinu, a za 21,96 % više u odnosu na isto razdoblje 2019. godine iz razloga jer je u ovom razdoblju započela naplata poreza na kuće za odmor, a u 2019. godini je bila u drugoj polovici godine.

Prihodi od poreza na robu i usluge (račun 614) u izvještajnom razdoblju ostvarili su se sa 22,4 % od planiranih za 2020 godinu, odnosno u iznosu od 20.158,39 kn. Ovi prihodi manji su za 77,6 % u odnosu na te prihode za isto razdoblje 2019. godine.

Pomoći proračunu iz drugih proračuna (račun 633) u izvještajnom razdoblju iznose 315.847,42 kn što je 23,81 % od planiranih te znatno povećanje u odnosu na taj prihod za isto razdoblje 2019. godine. Znatno su povećani prihodi od tekućih pomoći iz državnog proračuna što se odnosi na kompenzacijske mjere iz Državnog proračuna zbog smanjenja prihoda od poreza i prireza na dohodak zbog izmjene Zakona o porezu na dohodak.

Pomoći iz državnog proračuna temeljem prijenosa EU sredstava (konto 638) u ovom izvještajnom razdoblju nije bilo.

Prihodi od financijske imovine (račun 641) u izvještajnom razdoblju ostvarili su se u iznosu od 1.592,02 kn, a odnose se na prihode od kamata.

Prihodi od nefinancijske imovine (račun 642) u izvještajnom razdoblju ostvarili su se u iznosu od 49.863,57 kn što je 38,06% u odnosu na godišnji plan za 2020. godinu. Ovi prihodi ostvarili su se za 29,15% manje u odnosu na 2019. godinu zbog smanjenja prihoda od nefinancijske imovine, koji se odnose na naknadu za zadržavanje nezakonito izgrađene zgrade u prostoru.

Prihod od upravnih i administrativnih pristojbi (račun 651) u izvještajnom razdoblju ostvario se u ukupnom iznosu od 1.101,00 kn.

Prihodi po posebnim propisima (račun 652) u izvještajnom razdoblju ostvarili su se u iznosu od 153.110,45 kn što je za 193,87 % više u odnosu na te prihode za isto razdoblje 2019. godine zbog povećanja ostalih prihoda.

Prihod od komunalnog doprinosa i naknada (račun 653) u izvještajnom razdoblju ostvario se u iznosu od 163.466,94 kn što je za 48,71% manje u odnosu na taj prihod za isto razdoblje 2019. godine, jer su se smanjili prihodi od komunalnog doprinosa i komunalne naknade

U 2019. godini imali smo tendenciju rasta prihoda, međutim što je vidljivo u 2020. godini prihodi Općine se smanjuju zbog utjecaja pandemije izazvane virusom COVID-19.

**Obrazloženje izvršenja rashoda prema programskoj klasifikaciji**

U izvještajnom razdoblju 1.1.-30.06.2020. godine rashodi i izdaci iznose 4.231.879,54 kn što je 12,18% od planiranih za 2020. godinu.

**Program 1000 Predstavnička tijela**

U ovom programu ukupno izvršeni rashodi za izvještajno razdoblje iznose 23.317,46 kn odnosno 3,24 % od planiranih rashoda unutar ovog programa za 2020 godinu. Ovi rashodi odnose se na naknade članovima Općinskog vijeća i Mjesnih odbora te naknade članovima Povjerenstva za održane sjednice.

Cilj ovog programa bio je omogućiti efikasan rad predstavničkog tijela, povjerenstava i ostalih radnih tijela, što je i provedeno, a pokazatelj toga je broj održanih sjednica ,povjerenstava i odbora.

**Program 2000 Poslovanje načelnika i jedinstvenog upravnog odjela za poslove lokalne samouprave**

Ukupno izvršeni rashodi u ovom programu za izvještajno razdoblje iznose1.256.532,61 kn odnosno 17,26% u odnosu na plana za 2020. godinu.

Ovaj program čine slijedeće aktivnosti i kapitalni projekti :

A200001 Stručni , administrativni i tehnički poslovi 1.122.994,46 kn

A200002 Održavanje zgrada, opreme i prijevoznih sredstava 88.021,27 kn

A200003 Poljoprivreda i elementarne nepogode -

A200005 Poticanje poduzetništva i obrtništva -

K200004 Informatizacija i oprema 43.398,13 kn

K200005 Izgradnja i dodatna ulaganja na građevinskim objektima 2.118,75 kn

Kroz aktivnost Stručni i administrativni poslovi financiraju se rashodi za plaće zaposlenih , rashodi vezani uz redovno poslovanje Općine ( energija, uredski materijal, komunalne usluge, usluge promidžbe i informiranja, intelektualne usluge i dr.), te rashodi za obnovu zemljišnih knjiga za k.o. Klinča Sela i ostali rashodi.

Cilj ovog programa je veća učinkovitost lokalne samouprave, a pokazatelj uspješnosti poslovanja je broj riješenih predmeta i broj izdanih rješenja.

 Za aktivnost Poljoprivreda i elementarne nepogode u ovom izvještajnom razdoblju nije bilo rashoda, jer prema naputku Ministarstva poljoprivrede Općina ne može više dodjeljivati subvencije u poljoprivredi.

 Za Održavanje zgrada, opreme i prijevoznih sredstava utrošeno je 88.021,27 kn, a za kapitalni projekt Informatizacija i oprema u ovom izvještajnom razdoblju utrošena su sredstva u iznosu od 43.398,13 kn.

Unutar kapitalnog projekta: Izgradnja i dodatna ulaganja na građevinskim objektima utrošena su sredstva u iznosu od 2.118,75 kn.

**Program 3000 Socijalna skrb**

Ukupnu izvršeni rashodi za izvještajno razdoblje u ovom programu iznose 1.121.414,84 kn što je 33,08% od planiranih rashoda unutar ovog programa za 2020. godinu. Najviše sredstava utrošeno je za sufinanciranje boravka djece u vrtićima i financiranje „Male škole“ što iznosi 696.017,72 kn, te za sufinanciranje cijene prijevoza učenika srednjih škola i studenata te prijevoza putnika od strane ZET-a u iznosu od 165.685,25 kn, sufinanciranje produženog boravka djece u školi u iznosu od 138.711,28 kn. Kroz ovaj program daju se i pomoći obiteljima, sredstva za troškove stanovanja i ogrjev za primatelje zajamčene minimalne naknade, naknade za opremu novorođene djece, sufinanciranje nabave školskih knjiga i subvencije za prehranu učenika osnovne škole.

Također kroz ovaj program sufinancira se prijevoz invalidnih osoba, te daje stipendije studentima te božićnice i uskrsnice za umirovljenike.

Kroz ovaj program realizirane su pomoći obiteljima, invalidima, učenicima, studentima i primateljima zajamčene minimalne naknade. Općina je u razdoblju 01.01-30.06.2020. godine isplatila pomoći za 15 korisnika, pomoći za opremu novorođene djece dodijeljene su za 16 djece. Općina je sufinancirala boravak djece u vrtićima za 106 djece, prijevoz za 183 učenika srednjih škola te produženi boravak za tri grupe u kojima je ukupno pedesetero djece.

**Program 4000 Odgoj, obrazovanje, kultura i šport**

Ukupno izvršeni rashodi za ovaj program u izvještajnom razdoblju iznose 111.783,78 kn. Od toga rashodi za kulturu 30.000,00 kn i šport 81.783,78 kn.

Sredstva za kulturu i sport dodjeljuju se Zajednicama koje ih temeljem natječaja raspoređuju svojim članicama.

Pored tih sredstava za redovno financiranje sporta, Općina izdvaja i sredstva za održavanje sportskih objekata i za nabavu opremu. Za tu namjenu u ovom razdoblju utrošena su sredstva u iznose od 6.783,78 kn.

Cilj ovog programa bio je razvoj kulture i športa na području Općine sa uključivanjem što većeg broja mladih u kulturne i športske programe, a kroz pomoći Osnovnoj školi cilj je poboljšanje kvalitetu odgoja i obrazovanja djece.

Rashodi unutar ovog programa iznose 7,02% od planiranih za 2020. godinu zbog nemogućnosti održavanja kulturnih i sportskih manifestacija zbog COVID-19. Također nije bilo rashoda za osnovno školstvo.

**Program 5000 Pomoć udrugama, strankama i dr.**

U izvještajnom razdoblju za ovaj program izvršeni su rashodi u iznosu od 92.424,91 kn, a odnose se na:

 -udruge građana 77.224,91 kn

 -političke stranke 15.200,00 kn

Cilj ovog programa je pomoć udrugama i političkih strankama za njihove aktivnosti. U razdoblju od 1.1.-30.06.2020. godine Općina je dodijelila sredstava za 5 političkih stranaka i 3 udruge.

 **Program 6000 Očuvanje javnog reda i sigurnosti**

U razdoblju 1.1.-30.06.2020. godine kroz ovaj program izvršeni su rashodi u iznosu od 249.929,20 kn što je 52,07% od planiranih za 2020. godinu, a odnose se na donacije VZO Klinča Sela- 229.057,60 kn i Civilnu zaštitu- 20.871,60 kn.

Cilj ovog programa je zaštita ljudi i imovine od požara i drugih opasnosti. U ovom razdoblju 2020. godine bile su 23 intervencije od strane vatrogasaca što je pokazatelj aktivnosti Vatrogasne zajednice općine.

**Program 7000 Održavanje komunalne infrastrukture**

U okviru ovog programa za izvještajno razdoblje izvršeni su rashodi u iznosu od 1.087.329,78 kn što iznosi 36,24% od planiranih rashoda za ovaj program u 2020. godini. Najviše sredstava utrošeno je za održavanje nerazvrstanih cesta i šumskih putova (780.249,45 kn). Preostala sredstva utrošena su za održavanje groblja (191.371,31 kn), održavanje javnih površina (37.170,07 kn) i za održavanje javne rasvjete (78.538,95 kn).

Cilj ovog programa je poboljšati komunalnu infrastrukturu, odnosno osigurati veću sigurnost u prometu kroz održavanje cesta i javne rasvjete. U prvih šest mjeseci 2020. godine utrošeno je 1158 m3 kamenog materijal za navoz nerazvrstanih cesta i pokošeno je 65.980 m2 javnih površina što je pokazatelj uspješnosti ovog programa.

**Program 8000 Izgradnja komunalne infrastrukture**

U okviru ovog programa izvršeni su rashodi u iznosu od 171.046,96 kn , a odnose se na rashode za izgradnju javne rasvjete 129.072,00 i izgradnju i asfaltiranje cesta , nogostupa i prilaza groblju u iznosu od 41.974,96 kn.

Cilj ovog programa je izgradnja nove komunalne infrastruktura za poboljšanje uvjeta i kvalitete života.

**Program: 8001 Vodoopskrba i odvodnja**

Unutar ovog programa utrošena su sredstva u iznosu od 74.350,00 kn što je 6,88% od planiranih za 2020. godinu.

CILJ: Priključenje što većeg broja domaćinstava na opskrbu pitkom vodom i na sustav odvodnje otpadnih voda.

**Program 9403 Izgradnja dječjeg vrtića**

U okviru ovog programa utrošena su sredstva u iznosu od 43.750,00 kn za projektiranje dječjeg vrtića.

Cilj ovog programa je poboljšanje uvjeta u predškolskom odgoju, stoga je planirana izgradnje dječjeg vrtića za koji se radi projektna dokumentacija.

**POTRAŽIVANJA**

Na dan 30.06.2020. godine potraživanja za prihode poslovanja iznose 2.016.439,12 kn, a odnose se na:

-**potraživanja za poreze** (porez na kuća za odmor, porez na potrošnju alkoholnih i bezalkoholnih pića i porezu na tvrtku) 165.772,13 kn

-**potraživanja za prihode od imovine** (kamate na depozite po viđenju, zatezne kamate, naknade za koncesije, naknada za zadržavanje nezakonito izgrađene zgrade u prostoru i naknade za zakup i iznajmljivanje imovine) 476.718,85 kn

-**potraživanja za upravne i administrativne pristojbe, pristojbe po posebnim propisima i naknade** (doprinos za šume, grobna naknada,komunalna naknada, komunalni doprinos i ostali prihodi)

 1.373.948,14 kn

**POTENCIJALNE OBVEZE PO SUDSKIM SPOROVIMA**

Općina vodi spor vezao uz prometnu nesreću u Klinča Selu gdje su tužitelji Renato Benda i Euroherc osiguranje d.d.. Potencijalne obveze Općine po tom sporu iznose 155.041,00 kn

**OBRAZLOŽENJE REZULTATA POSLOVANJA**

Općina je 2019. godinu završila sa manjkom prihoda u iznosu od 1.213.953,32 kn. U razdoblju od 01.01. do 30.06.2020. ostvaren je višak prihoda u iznosu od 1.453.690,80 kn, tako da smo ovo izvještajno razdoblje završili sa viškom prihoda u iznosu od 293.737,48 kn.